
Martfű Város Önkormányzata

2012.

B E V E Z E T Ő
Martfű Város Önkormányzatának Képviselő-testülete a 90/2009. (X.29.) számú határozatával fogadta el a Martfű Város Önkormányzatának Ifjúságpolitikai Koncepcióját, amelyben megfogalmazásra került az Önkormányzat ifjúságpolitikában való szerepe, általános célok, feladatok, hosszú. középtávú, rövid távú célok feladatok meghatározása.

A fiatalsággal való foglalkozás hosszú távú befektetés, hiszen az önkormányzat célja az ifjúsági koncepció elfogadásakor az, hogy elérje: amellett, hogy a fiatalok a társadalom és a helyi közösség hasznos tagjává válnak, érezzék otthon magukat Martfűn, találják letelepedésük szempontjából vonzónak, ezáltal biztosítsák városunk jövőbeni erőforrásait. A további feladatok megfogalmazásakor ezt a célt tartjuk a szemünk előtt, továbbá, hogy legyen egy a fiatalokkal kialakított rendszerezett elképzelés arra vonatkozóan, hogy a városban élő ifjak élethelyzeteihez hogyan viszonyuljunk, szerepüket a város közéletében hogyan határozzuk meg.

 Ezt a leghatékonyabban városunk akkor teheti, ha világos stratégiája van az előtte álló feladatok megoldására. Ez természetesen nem azt jelenti, hogy önmagának kell felvállalnia az összes felmerülő munkát és költséget; sokkal inkább azt, hogy felméri a területen eddig elvégzett munkát, számba veszi a munkában résztvevő szakembereket és intézményeket, velük folyamatos együttműködést kezdeményez és segítségükkel határozza meg a feladatokat. Rendelkezésre álló forrásait – tekintettel azok szűkösségére – megpróbálja körültekintő módon, a leghatékonyabban felhasználni, figyelembe véve az egyéb bevonható erőforrásokat is. 

Az ifjúságpolitika a fiatalokra, mint a változásoknak a hordozóira, a jövő valódi erőforrásaira tekint, és arra kell, hogy koncentrálja forrásait valamint intézményeit, hogy felkészülhessenek a változásokra, az ezekkel kapcsolatos egyéni és közösségi felelősségvállalásra. A közelmúlt történései a szerepek átrendeződésének a történelme. Az ifjúsági korosztály az egyik legérzékenyebb illetőleg legérintettebb réteg.
Az ifjúság rendkívül heterogén, erősen polarizált, speciális jellemzőkkel bíró réteg.

Életminőségét a kor, az élethelyzet, a tanulás, a munkaerő-piaci részvétel, a családi háttér, a szakma megszerzésének lehetőségei befolyásolják.

Ifjúságpolitikára azért van szükség – sok egyéb ok mellett -, hogy a helyi ifjúság társadalommal szembeni igényei érvényesülhessenek, szükségleteik kielégüljenek.

Nagyon fontos, hogy az ifjúsági és az ifjúságot segítő civil szervezetek megerősödjenek, rendszeres segítséget kapjanak mind az önkormányzattól, mind annak intézményeitől.

Szükségszerű, hogy minél több kortárssegítő kapcsolódjon be a helyi ifjúsági életbe, jelentősen növekednie kell a felnőtt segítők számának is.

E koncepció elkészítésénél arra törekszünk, hogy legyen egy a fiatalokkal kialakított rendszerezett elképzelés arra vonatkozóan, hogy a városunkban élő ifjak csak a rájuk jellemző élethelyzeteihez hogyan viszonyuljunk, szerepüket a város közéletében hogyan határozzuk meg.

Mindenkinek komolyan kell venni azt a már igen elcsépelt nagyon közhelynek számító megállapítást, miszerint ők a jövő, és azt, hogy a mi jövőnket, hogyan alakítják, rajtuk múlik. Ezért mi vagyunk a felelősek.

Napjainkban egyre jobban ki vagyunk szolgáltatva a szélsőséges politikai nézetek, cselekedetek elterjedésének, ha nem veszünk tudomást problémáikról, igényeikről, könnyen befolyásolhatják őket olyanok, akik nem biztos, hogy a legjobb irányba viszik őket.

Feladatunk, hogy településünk olyan egészséges működésű legyen, hogy az itt élők születésüktől kezdve magukénak érezhessék, otthonuk legyen, felelősek legyenek érte. Hiszen fiataljainknak felkészült magyar és európai állampolgárokká kell válniuk.

Általános helyzetelemzés

Demográfiai adatok

A ’90-es évek közepétől megyénkben is folytatódtak a kedvezőtlen népesedési tendenciák. Visszaesett a születésszám, igen magas és lényegében stagnáló a halálozás. Kedvezőtlenül változott a megye népességének korcsoport szerinti összetétele is, hiszen folytatódott az elöregedési folyamat. 

A 14 év alatti korosztály száma is csökkenést mutat, és ez a megye minden kistérségére igaz. 

Martfű város állandó népessége a központi nyilvántartásunk alapján – a 2011. december 31-ei állapot szerint – 6832 fő.
A lakónépesség száma nem és korcsoport szerint a népszámlálási adatok alapján:

	Nem
	0-4
	5-9
	10-14
	15-19
	20-24
	25-29
	30-34
	35-39
	40-44

	Férfi
	104
	112
	168
	197
	240
	238
	274
	275
	271

	Nő
	115
	120
	138
	185
	236
	219
	232
	248
	270

	Össz.
	219
	232
	306
	382
	476
	457
	506
	523
	541


	Nem
	45-49
	50-54
	55-59
	60-64
	65-69
	70-74
	75-79
	80-84
	85-100
	Össz.

	Férfi
	232
	208
	268
	233
	142
	129
	81
	62
	26
	3260

	Nő
	233
	251
	324
	257
	215
	218
	158
	94
	59
	3572

	Össz.
	465
	459
	592
	490
	357
	347
	239
	156
	85
	6832


Az ifjúságpolitikai koncepcióban érintett korosztály:
Gyermek: 14 év alatti személy

Fiatal:15-29 év közötti személy

Ifjúság: az előzőek szerinti gyermek és fiatal
14 év alatti korosztály az összlakosságszámhoz viszonyítva 11,08 % (757 fő) a 15-29 éves korig pedig 19,24 % (1315 fő). A két korosztály együttesen a lakosságszám 30,32 %-át teszi ki.   
A lakónépesség számának alakulását a 2004-es koncepcióban rögzítettek alapján, nyomon tudjuk követni, hogy a koncepcióban szereplő adatok alapján össze tudjuk hasonlítani a jelenlegi adatainkkal, mely szerint 2001-es népszámláláskor összesen 7261 fő volt ebből 14 év alatti korosztály 1242 fő volt, ami százalékban 17,1 % jelent a 15-29 éves korosztály száma 1537 fő, azaz a lakosság 21,16 %-át tette ki. Összesítve a két korosztály a lakosság 38.26 %-a volt. A két statisztikai adatot összehasonlítva megfigyelhető, hogy mind létszámában mind arányaiban csökkenő tendencia mutatkozik. Ennek okai lehetnek: a korosztály elvándorlása nagyobb városokban illetve külföldre a biztosabb megélhetés reményében. 
Fiatalok szociológiai jellemzői
A fiatalok társadalmi, gazdasági, kulturális jellemzői jelentősen módosultak. A társadalmi környezet az egyén a családi kapcsolatok és a munkaerő-piaci helyzet változásának eredményeként.

A gazdasági tényezők foglalkoztathatóság, munkanélküliség és szociokulturális tényezők hatására a fiatalok egyre idősebb korban érik el életútjuk fontos állomásait, a tanulási időszak végét, a munkába lépést a családalapítást… stb.

Az életutak egyre bonyolultabbak. Van, aki egyszerre diák és felelős a családjáért, állást keres illetve szüleivel él vagy állása van és állást keres.

A hagyományos közösségi modellek átalakulnak, emellett az egyének családi kapcsolatai karrier tervei már nem a sablonokhoz igazodnak. A változások tehát az életmódban, kapcsolatokban, szabadidő eltöltésében, családi kapcsolatokban egyáltalán az életstílus változásában érhetők utol.
Egészségügyi helyzet
Martfűn az egészségügyi alapellátásokat az alábbi személyi feltételekkel látjuk el: három felnőtt háziorvos, egy gyermekorvos, aki két gyermekorvosi körzet ellátását végzi és kettő fogorvos és három védőnői körzet ellátását két védőnő biztosítja.
Az önkormányzat saját foglalkozás-egészségügyi szolgálatot működtet, elsősorban saját dolgozói, de a városban működő vállalkozások számára is. 

Két fogorvosi praxis végzi a fogászati alapellátást. Mindkét fogorvos ellát iskola-egészségügyi feladatokat is. Az iskolafogászati rendelésen szinte minden tanuló megjelenik szűrővizsgálaton.

A gyermekek egészségügyi ellátását egy szakorvosi vizsgával rendelkező orvos látja el. Munkáját szakképzett ápolónő segíti. Munkájuk legjelentősebb részét az újszülött látogatás, a csecsemő-tanácsadás, az óvodai szűrővizsgálatok, kampány védőoltások, testnevelés besoroláshoz vizsgálatok, egészségnevelési hónap programjain való aktív részvétel és iskolaorvosi feladatok képezik.
Az önkormányzat anyagi hozzájárulásával lehetővé vált a 13 éves korosztályú lánygyermekek HPV vírus elleni védőoltásának ingyenes biztosítása.
A védőnők aktívan részt vesznek az óvodai, iskolai egészségügyi feladatok ellátásában. Előkészítik a szűrővizsgálatokat, önálló felvilágosító, tanácsadó feladatot is ellátnak. 

A gyermekorvos a korosztályi sajátosságokhoz alkalmazkodva rendszeresen végzik az életkorhoz kötött szűrővizsgálatokat:

Városunkban megoldott az ügyeleti ellátás. A helyi mentőszolgálat nagy segítséget jelent a helyi betegellátásban.

Az alapellátásokon kívül az alábbi szakorvosi alapellátás működik magánrendelés formájában

· nőgyógyászat,

· szemészet,

· bőrgyógyászat,

· sebészet,

· ultrahang,

· kardiológia.

Szakellátás keretében reumatológiai szakrendelés és fizikoterápiás kezelés is rendelkezésre áll.

A civil szervezetek által szervezett lakossági szűrővizsgálatok iránt a fiatal korosztály is érdeklődik például allergiavizsgálat, nőgyógyászati vizsgálat..stb.

Munkavállalás, munkanélküliség
A Martfűn átlagosan 9,21%-os volt a munkanélküliség 2011. évben, mely kedvezőbb a szolnoki körzetben tapasztaltaknál. 

Átlagosan 436 fő álláskereső szerepelt a 2011.évi nyilvántartásban, az előző évi 427 fővel szemben. 2011. évi munkanélküliségének alakulásáról szóló tájékoztató tartalmazza, hogy a Munkaügyi Központban 46 fő pályakezdő regisztrált. A martfűi nyilvántartott álláskeresők átlagosan 9,2%-a pályakezdő. Részarányuk kis mértékben csökkent az előző évhez képest. 

A diplomás álláskeresők 6,5%-ot tettek ki a nyilvántartott álláskeresőkön belül. 

Az életkor szerinti átlagos összetételüket tekintve elmondható, hogy a martfűi álláskeresők között a legnagyobb arányban 25 év alatti és a 26-35 éves korosztályt érint. 
Martfűn néhány közepes vagy nagy létszámot foglalkoztat, cég működik, amely a város illetőleg a kistérség foglalkoztatási helyzetét jelentősen meghatározza, befolyásolja. Valamint kereskedelmi, vendéglátó-ipari, építőipari, szállítás és szolgáltató vállalkozások működnek a városban. 
Martfűn regisztrált vállalkozások száma körülbelül 500-600 között mozog. 

Gyermekjóléti és gyermekvédelmi rendszer, szociálpolitika
A gyermekvédelem rendszere magában foglalja a pénzbeli, természetbeni és a személyes gondoskodást nyújtó gyermekjóléti alapellátásokat, szakellátásokat, valamint a gyámhatósági intézkedéseket. 
Fő funkciója, hogy a gyermekeknek garantált ellátásokat biztosítson, elősegítse a családban történő nevelkedésüket, megelőzze, illetve megszüntesse a veszélyeztetettséget, a családban jelentkező problémákat. 
Városunkban biztosított a gyermekek bölcsődei elhelyezése, amely elsősorban az anya munkavállalását segíti, de sok esetben a család szociális helyzete is indokolja a gyermek bölcsődei ellátását. Városunkban az óvodai ellátás teljes körű. 
A városban minden közoktatási intézményben gyermek és ifjúságvédelmi felelős foglalkozik a gyermekvédelmi esetekkel, kapcsolatot tart a szülőkkel. 
A Gyermekjóléti és Családsegítő Szolgálat munkaterülete a gyermekjóléti szolgáltatást érinti elsősorban a gyerekekről, fiatalokról való gondoskodás, támogatás. Feladataik komplexek. Elsősorban szervezési, szolgáltatási és gondozási tevékenységet végzünk. Célunk a veszélyeztetettség megelőzése illetve a kialakult veszélyezettség megszűntetése. Az a cél megvalósítása érdekében jelzőrendszer működtetnek, melynek tagja a településen élő valamennyi állampolgár. A megelőzés érdekében preventív szabadidős tevékenységet végeznek (játszóház, táboroztatás, kreatív műhely…stb.) Az adott érintett korosztály problémája: devianciák (magatartás-és teljesítményzavar) megjelenés valamint a szabálysértések elkövetése (elsősorban tankötelezettség elmulasztása). Egyre gyakoribbak a konfliktusok, nincs problémamegoldó eszköztárúk A megváltozott értékrend is egyre gyakoribb súrlódáshoz vezet. Gyakori a kommunikációs probléma, kontroll nélküliség. Egyre nagyobb számú az érzelmileg és/vagy fizikailag elhanyagolt gyerek, fiatal. (Szolnoki Kistérség Többcélú Társulása Gyermekjóléti és Szolgáltató Központ adatlapjából idézve)
A családtámogatási rendszer másik lényeges csoportja a pénzbeli támogatások, amelyek a családokat szociális helyzetüktől függően illetve gyermekeik körülményei alapján illetik meg. Ezek között kiemelkedő szerepet tölt be a lakásfenntartási támogatás, a rendszeres gyermekvédelmi kedvezményre való jogosultság, mely az ingyenes tankönyv és az ingyenes gyermekétkeztetés feltétele, a szociális ösztöndíj, a Bursa Hungarica felsőoktatási ösztöndíj, az átmeneti segélyezés valamint az utóbbi években egyre nagyobb számba megállapított adósságkezelési támogatás, amely a krízis helyzetbe került családok segítésére jött létre. 
A városi szociálpolitika minden itt élő számára igyekszik a legrászorultabb helyzetűeknek segítséget nyújtani. A jövőben még nagyobb figyelmet kíván fordítani a problémák megelőzésére, az esélyegyenlőség növelésére, annak érdekében, hogy minden tekintetben egy egészségesebb szemléletű fiatalság nevelődjön ki.
Lakáspolitika

A fiatalok lakáshelyzete az elmúlt tíz évben romlott, hiszen jelentősebb lakásépítés nem történt, az ingatlanárak jelentősen emelkedtek. A fiatalok döntő része önerejéből képtelen lakástulajdonhoz jutni, legfeljebb családi segítséggel teheti ezt meg. A települések megtartó erejét nagymértékben meghatározza, hogy az ott élő fiatalok első lakáshoz jutását milyen módon segíti. Martfű város Képviselő testülete 2003. június 12-én fogadta el a város lakáskoncepcióját, melyben az első lakáshoz jutók támogatási rendszerének főbb elveit is meghatározta.

Ennek lényege, hogy a jogosultsági feltételek ugyan szűkülnek, de a támogatás összege növekszik. Ennek értelmében új lakás vásárlása esetén 600.000,-Ft-ra, használt lakás vásárlása esetén 300.000,-Ft-ra emelkedik a támogatás összege, melyből a meglévő gyermekek után gyermekenként 50.000.-Ft, de legfeljebb 150.000.-Ft vissza nem térítendő támogatás nyújtható.

Alap- és középfokú nevelés és oktatás

Martfű városban az elmúlt években is teljes körű volt a 3-6 éves gyermekek óvodai ellátása. Valamennyi iskola előtt álló gyermek óvodai iskola-előkészítésben vesz részt, de eredményként könyvelhető el az is, hogy a hátrányos illetve veszélyeztetett helyzetben élő gyermekek három éves koruktól óvodába járnak. 
A város általános iskolai oktatása megfelelő tárgyi és személyi feltételek között történik. A térségükben a martfűi József Attila Általános Iskolában folyó nevelés térségi szinten is elismert. A végzők diákok továbbtanulását kellőképpen megalapozza az intézményben folyó  színvonalas oktatás. 
A Damjanich János Szakképző Iskola, Gimnázium és Kollégium képzését tekintve előtérbe került a szakképzés. Ennek a tendenciának az erősítése érdekében az önkormányzat szakképzési ösztöndíjat hozott létre, mellyel a beindítandó cipőipari képzésben való részvételre kívánja orientálni a fiatalokat. A szakképzési ösztöndíj havi összege 4000 ezer forint. 

Bár az önkormányzat az elmúlt években is kiemelt figyelmet fordított az alap- és középfokú oktatási intézmények állagmegóvására, korszerűsítésére, az oktatás eszközeinek pótlására, jelentős Uniós támogatással napelemek kerültek az intézményekbe, amelynek célja a fenntartási költségek csökkentése volt valamint a megújuló energiaforrások kihasználása. 
József Attila Általános Iskola Diákönkormányzata
Minden felső tagozatos osztályból egy fő képviseli osztályát a DÖK-ben. A szervezet 500 gyereknek nyújt kikapcsolódási, szabadidős programokat. A DÖK megszervezi a tanórán kívüli szabadidős tevékenységeket, hozzájárul az iskolai közösségformálás feladataihoz. személyiségfejlesztő és kapcsolatépítő funkciója van. Az iskola biztosítja az infrastruktúráját. (József Attila Általános Iskola Diákönkormányzatának adatlapjából idézve)
Damjanich János Szakképző Iskola, Gimnázium és Kollégium Diákbizottsága
Osztályonként 2 főből áll, így taglétszáma évről évre változik, 30-35 fő között mozog. A szervezet céljául tűzte ki az iskolai élet színvonalas szervezését, lebonyolítását. Melyben egyaránt helyet kapnak kulturális, sport és ifjúsági rendezvények Egy olyan közösséget kialakítani, ahol a nálunk tanuló diákok élményekkel gazdagon kerülhetnek ki az iskolapadból, melyek segítik közvetlen környezetük formálását és a társadalomba való sikeres beilleszkedésüket. (Damjanich János Szakképző Iskola, Gimnázium és Kollégium adatlapjából idézve)
József Attila Általános Iskola DSE

Egyesületnek a létszáma 500 fő. A DSE biztosítja a szakszerű foglalkoztatást, megszervezi a tanórán kívüli sportprogramokat, hozzájárul a testnevelés és a sport tárgyi feltételeinek szintentartásához. Az iskola biztosítja infrastruktúráját. (József Attila Általános Iskola Diákönkormányzatának adatlapjából idézve)
Damjanich János Szakképző Iskola és Gimnázium DSE

Fő céljának a nevelést, valamint az utánpótlás nevelést tekinti, ennek érdekében sok iskolai és iskolán kívüli sportrendezvényt szervez tagjai számára. Céljuk, hogy tanulóik egészséges, terhelhető, értékes fiatalként kerüljenek ki a középiskolából. 
Közművelődés

Városi Művelődési Központ és Könyvtár

A közművelődés nélkülözhetetlen része a társadalmi, gazdasági fejlődésnek. Az egész életen át tartó művelődés a személyiségfejlesztés egyik fontos eszköze. A kulturális és közművelődési szolgáltatások helybeli biztosítása az önkormányzat feladata, a helyi közművelődésben meghatározó szerepe van a városi művelődési központ és könyvtár tevékenységének. 
Az intézmény feladata a lakosság széleskörű kulturális és szabadidős igényeinek kielégítése az óvodás kortól egészen a nyugdíjas korig.

Ennek egyik szelete az ifjúsági programok szervezése.

Cél, hogy minél több fiatal látogassa az intézményt, érezze ott jól magát, kapcsolódjon be a város kulturális életébe, igénye legyen a kulturált szórakozási lehetőségek által minél tartalmasabban eltölteni szabadidejét. A Városi Könyvtár szolgáltatásait egyre több fiatal veszi igénybe. 

A tanulmányaikat folytató diákok elégedetten nyilatkoznak a szakirodalom bőségével, melynek többségéhez hozzá tudnak férni.
Jelenleg több mint 20 klub és közösség működésének ad helyet a Martfű Város Művelődési Központ és Könyvtár.
Sokféle művészeti közösség, klub, tanfolyam áll  a fiatalok rendelkezésére, melybe bekapcsolódhatnak érdeklődési körüknek és tehetségük kibontakoztatásának megfelelően.

Színházi- és pódiumműsorok, koncertek, könnyű- és komolyzenei hangversenyek kínálata ad lehetőséget a művelődésre és szórakozásra. Számos kiállítás segíti és fejleszti esztétikai ismeretüket és segíti egyéni alkotómunkájuk kibontakoztatását. A hétvégi szabadidő eltöltését nagyban segítené egy saját ifjúsági közösségi tér kialakítása, melyet az intézmény jelenleg csak részben tud biztosítani.

Jelentősen fejlődött városunk tájékoztatási, média rendszere, új, korszerű a fiatalok kommunikációs szokásaihoz illeszkedő információs rendszer került kialakításra. Közkedveltek a média órák ,az aktív részvétel a városi tájékoztatásban és értékmegőrzésben.
Az intézmény kulturális tereiben kapott helyet a Martfűi Helytörténeti Múzeum, ipar és várostörténeti anyaga és az újonnan kialakított néprajzi gyűjteménye valamint , mézeskalács műhellyel, hagyományőrző kiállítással és kézműves foglalkozásokkal várja látogatóit városunk  új Kézműves háza. Ezek bővítik a fiatalok helytörténeti ismereteit, segítik a hagyományőrzést és az identitás tudat fejlesztését.
Kulturális szokások
Tapasztalataink szerint,  az egyes korcsoportok között lényeges különbségek vannak a kulturális szokások tekintetében. Korosztályi összehasonlítás alapján a 10-19 éves korosztály nagyobb arányban használja a művelődési központ és könyvtár szolgáltatásait, mint a 25-29 éves korosztály. 
A fiatalok leginkább barátaikkal, szüleikkel beszélgetnek, figyelemre méltó az a tény is, hogy nagyon sok időt töltenek tévénézéssel, számítógép használattal. A szabadidő eltöltésének helyszínei elsősorban vendéglő, diszkó,  stb. 
A fiatalok gondolkodásmódja leginkább a korosztályi barátokéval egyezik meg, értékítéletük nagyrészt követi szüleik gondolkodásmódját. Számukra a legfontosabbak a biztonság, a barátság, a harmónia, a gazdasági értékek közül az anyagi biztonság, kreativitás, változatos élet. Városunkban leginkább az egészségügy szolgáltatásait tartják fontosnak, de fontos számukra az oktatás, a szociális ellátás, a kulturális és sport élet is. 
Vallásosság
A megyében végzett ifjúságkutatás szerint a fiatalok többsége nem vallásos, nem követi a történelmi egyházak tanításait. Legtöbbjük a „vallásos vagyok a magam módján, kijelentéssel azonosult. Ennek a felmérésnek az eredménye igaz városunkra is. Martfűn több vallási közösség működik, közülük a legjellemzőbb a református és a katolikus egyház.

A Református egyház az ifjúság nevelése és támogatása terén elsősorban a társadalomba való elhelyezkedést próbálja segíteni, támogatni. Tanításában különös hangsúlyt kap a család, a családi élet és a keresztyén etika. A fiatalokkal elsősorban óvodai és általános iskolai hitoktatás keretén belül tud foglalkozni. Ezen felül tartanak a legkisebbeknek foglalkozásokat, ahol imádkozni, énekelni tanulnak a kisgyermekek; az ovisoknak gyermekistentiszteletet vasárnaponként; kamaszoknak játékos, életre nevelő IFI alkalmakat heti rendszerességgel a gyülekezeti teremben, ahol a következő témákat érintik: drog, szexualitás, pénzügyek, barátság, életcélok, párválasztás, pályaválasztás stb; és konfirmandus órákat, ahol a tudásukat mélyítik el a fiatalok az egyházról, hitükről, egyháztörténetükről. Nyáron is van lehetőség a közösségéletre, egy hetes gyerekdélutáni programokon való részvétellel. 
A Katolikus Egyházközség is kiemelt figyelmet fordít az ifjúság, a gyermekek nevelésére, hiszen alapvető fontosságú, hogy megismerkedjenek a keresztény világnézettel és erkölccsel. Ezt szolgálja hitoktatásuk. A katolikus egyházközösség jelentős kulturális programot is szervez híveinek, köztük a fiataloknak. Orgonahangversenyek, kórusok, színművészek, orvosok, írók stb. voltak vendégeik az elmúlt években. Fontos céljuk, hogy a gyerekek, a fiatalok eljussanak hazánk és a környező országok jelentős kulturális emlékhelyeire, így ifjúsági találkozókon vesznek részt, zarándok utakat szerveznek, hogy az ifjúság kitekintést kapjon a világegyházra. 

Mindkét jelenlévő egyház fontosnak tartja a szülők, az oktatási intézmények szerepét abban, hogy a gyermekek, a fiatalok, megismerjék a keresztény világnézetet, a keresztény erkölcsöt, segítséget nyújtsanak abban, hogy az ifjúság bekapcsolódjon a hitoktatásba, a hitéletbe, erkölcsös, felnőtté vállhassanak.
Bűnözés – az ifjúsági bűnelkövetés jellemzői
Martfű város nem tartozik a bűnügyileg fertőzött települések közé. Az ismertté vált bűncselekmények számának jelentős csökkenésével tovább javult a település bűnügyi megítélése. A város közbiztonsága, a közterületek rendje jónak mondható, a lakosság nyugalmát jelentősen zavaró jogsértések elkövetése nem jellemző. A közlekedés biztonsága viszont itt is javításra szorul. Remélhetőleg a kamerák felszerelésével még inkább csökkenthető a bűncselekményeknek a száma és a város közbiztonsága is még jobban javul.
A bűncselekmények sajátosságait tekintve megállapítható, hogy az ifjúsági bűnözésnek tipikus jellemzői vannak. Az ifjúsági korosztályra elsősorban a motiválatlan rongálás, a kortársak sérelmére elkövetett bántalmazás a jellemző. Előfordul mindemellett kisebb értékű bolti lopás, erőszakos bűncselekmény. A kábítószeres bűncselekményekben is egyre gyakoribb a részvételük. Nagyon fontos a Martfűi Polgárőrséget működésének fontosságát megemlíteni, hiszen számos esetben nyújtottak segítséget a Rendőrségnek illetőleg a rendszeres járőri tevékenység is csökkenti az bűnelkövetések számát.
A munkanélküliség fokozódása, a szociális helyzet romlása, a jövőkép hiánya egyre több családot sodor az alkoholizmus felé.
Nemzetközi ifjúsági kapcsolatok

Marfű testvérvárosaival is törekszik az ifjúsági kapcsolatok kiszélesítésére Határon túli magyarok fiataljainak segítése az anyaország megismerésében (kulturális, szokások, közösségi hagyományok ápolása).
Célunk, hogy a testvér településeknek fiataljai szorosabb kapcsolatot létesítve segítsék egymás munkáját, együttműködésük hasznos és tartalmas legyen, továbbépíthessék az Európai Uniós valamint az Unión kívüli ifjúsági kapcsolatokat. 

Ifjúság - közélet

A fiatalok természetes igénye, életkori sajátossága, hogy saját korosztályával, különböző közösségi formákban töltse szabadidejét.

Az érdeklődési körre, hobbira, művészeti tevékenységre vagy sportra épülő tevékenységek a fiatalok közösségi magatartásának kialakulását és megerősödését ösztönzik.

Martfű azon szerencsés települések között van, ahol elmondhatjuk, hogy a fiatalok nagy része tagja valamilyen civil közösségnek. 
SWOT-analízis
	B E L S Ő



	ERŐSSÉGEK

(a koncepcióval kapcsolatban álló belső, jól működő dolgok, melyek jobbítása csökkenti a gyengeségeket)


	GYENGESÉGEK

(belső tényezők, melyeket jobbá tehetünk)



	· Kialakult és működik a személyes

 szociális szolgáltatási (bölcsőde, gyermekjóléti szolgálat) és támogatási (ösztöndíj, első lakáshoz jutási támogatás; stb.) rendszer.

· Civil aktivitás (Civil Kerekasztal, civil szervezetek által nyújtott szolgáltatások).

· A fiatalok többsége elégedett Martfű kulturális és sport lehetőségeivel.

· A fiatalkori munkanélküliség aránya kedvezőbb, mint a regionális átlag.

· Az Önkormányzat szervezetében a fiatalokkal való foglalkozás döntéshozói és végrehajtói szinten intézményesült (Oktatási, Művelődési, Sport, Civil és Egyházi Kapcsolatok Bizottsága).

· Folyamatosan fejlődő, minőségbiztosított nevelése, oktatási, szociális, egészségügyi intézményhálózat.

· Jól képzett humánerőforrás a nevelési-oktatási, szociális, egészségügyi területen.
	· Folyamatosan csökken a fiatalok, köztük az általános és középiskolás korúak száma és aránya.

· A fiatokra irányuló tevékenységekben a stratégiai elképzelések hiánya.

· A városban működő civilszervetek forrás bevonó, alapnövelő képessége alacsony.

· Célzottan fiataloknak létrehozott szabadidős intézmények, közösségi terek hiánya.

· Az előzőből következően a fiatalok beszédcselekvés helyszínei a szórakozóhelyek (kocsma, presszó, kávéház).

· A fiatalok alacsony közéleti aktivitása, közélettől való elfordulása.

· Főként azokat a családokat nehéz bevonni az óvodai, iskolai, prevenciós programokba, melyek gyermekének a legnagyobb szüksége volna az együttműködésre 


	K Ü L S Ő



	LEHETŐSÉGEK

(külső környezet korlátai, melyekre nincs befolyásuk, kockázatot jelentene)


	VESZÉLYEK

(a külső környezet adottságai melyekre nincs, vagy kevés a befolyásunk, de kedvezőek)



	· A szakképzés átszervezése lehetőséget teremthet a fiatalok elhelyezkedési esélyeinek növeléséhez.

· A civil szervezetekkel való együttműködés, feladat-és munkamegosztás fejlesztése elvezethet egy differenciált szolgáltatási rendszer kialakításához, és hozzáadott értéket teremthet az ifjúsági munkához.

· Az önkéntes munka törvényi szabályozása lehetőséget biztosíthat a humánerőforrás fejlesztéséhez.

· Munkalehetőségek a gyarapodó vállalkozási tevékenységekben.

· A város földrajzi helyzet, jó megközelíthetősége.

· Érettségit és szakmát adó Középiskola működtetése.
	· A jogszabályi környezet gyors, nem tervezhető változásai.

· A kötelező feladatok ellátásánál a normatívák nem fedezik a kiadásokat, illetve a támogatások elosztásánál a normativitás hiánya.

· Mindezek következtében minden új feladatellátás, szolgáltatás bevezetése önkormányzati többletkiadással jár.

· Generációváltás felgyorsulása.

· Munkanélküliség emelkedő mértéke.

· Kisgyermekes, hátrányos helyzetű családok elszegényedése.

· Önálló életkezdés korhatárának kitolódása.

· A helyi társadalom változását nyomon követő kutatások, adat, információ és gyűjtések hiánya nehezíti a környezeti változásokhoz történő alkalmazkodást a lokális kialakításában.

 


IFJÚSÁGPOLITIKAI KONCEPCIÓ

AZ ÖNKORMÁNYZAT SZEREPE
Martfű Város Önkormányzatának fontos szerepe van az ifjúság helyzetének javításában, társadalmi integrációjának segítésében. Érdekelt abban, hogy a városnak a népességmegtartó ereje növekedjen a fiatalok körében is.

Az ifjúságpolitikai koncepcióban megfogalmazott célok megvalósítása során együttműködik a fiatalokkal és szervezeteikkel valamint civil közösségekkel, sportegyesületekkel illetve a helyi társadalom többi szereplőivel és annak szervezeteivel.

A koncepcióban lefektetett elvek alapján támogatja a társadalmi, egyházi és civil szervezetek céljainak elérését segítő tevékenységét. Az önkormányzat saját eszközeivel és erőforrásaival támogatni kívánja a fiatalokat és közösségeket abban, hogy képessé váljanak egyéni és közösségi szinten az egyéni és társadalmi, gazdasági kihívások megválaszolására.

A KONCEPCIÓ ÁLTALÁNOS CÉLJAI
· Az ifjúság életminőségét emelje, élethelyzetét, létbiztonságát, társadalmi perspektíváit figyelemmel kísérje, emelje,
· a tudástőkéhez, az információhoz való hozzáférés, a munkavállalás, az otthonteremtés, a családalapítás esélyeit javítsa,

· a jogérvényesítés, véleménynyilvánítás eszközeihez való hozzáférést biztosítsa és azt fejlessze,

· a fiatalok közéletben történő részvételének, aktív közéleti szerepvállalásának segítése
· a kulturált szabadidő eltöltés feltételeinek javítása, az egészséges életre nevelés, egészségfejlesztés.
Az ifjúság helyzetét érintő, befolyásoló stratégiai döntések meghozatala, az önkormányzat ifjúságot érintő közfeladatainak kijelölése.
HOSSZÚ TÁVÚ CÉLKITŰZÉSEK, FELADATOK
· Az önkormányzat legfontosabb feladata hosszú távon a munkahelyteremtés elősegítése, mely a jól képzett fiatalok megtartására irányul.

· Kedvező lakásfeltételek kidolgozása, olcsóbb árfekvésű garzonlakások kialakítása.
· Esélykülönbségek csökkentése.

· A lakókörnyezet védelme, a gyerekek, serdülők, fiatalok biztonságérzetének növelése.
· A jelenlegi gyermekintézményi ellátottság megőrzése, esetleg fejlesztése, valamint az alsó fokú oktatás jelenlegi színvonalának biztosítása.

· Művelődési és szórakozási lehetőségek biztosítása. Érezzék igazi otthonuknak Martfűt az itt élő fiatalok! A korosztály igényeire és a civil szervezetek kezdeményezéseire építkező közművelődési-kulturális, ifjúságszolgálati, művészetközvetítő, muzeális tevékenység nyújtásával a lokálpatriotizmus erősítése. 
· A fiatalokat ellátó egészségügyi intézményrendszer tárgyi szakmai feltételeinek javítása. A korosztálynak aktívabb részvétele a prevenciós tevékenységekben. Az egészségtudatos életmód szemléletének terjesztése, korszerű egészségügyi felvilágosítás és életmód-tanácsadás, szűrővizsgálatok folytatása.
· Az óvodai testnevelés, a diáksport, tömegsport, utánpótlás-nevelés, a hivatásos sport lakossági igények szerinti biztosításával az egészségtudatos életszemlélet erősítése, az egészséges életmód iránti igény felkeltése. A tömegsport igények segítése, a sportolási feltételek, lehetőségek bővítése, az utánpótlás-nevelés támogatása.
· Alkohol- és drogprevenció. Az ifjúság testi és lelki egészségét veszélyeztető jelenségekkel kapcsolatos megelőző, figyelemfelhívó programok szervezése.
KÖZÉPTÁVÚ CÉLOK, FELADATOK
Munkahelyteremtés
· Egy település megtartó erejének a legfontosabb eleme a munkahelyek létesítése, melynek elősegítése az önkormányzat egyik legfontosabb, legnehezebb feladata.
· Elősegíteni a fiatalok munkavállalási kompetenciáinak erősödését.
· Fontos a már meglévő vállalkozások megtartása, de az újak beindításához is meg kell teremteni a feltételeket.

· Minden pályázati és egyéb feltételt ki kell használni a munkahelyteremtés érdekében. Az Önkormányzat feladata, hogy segítse a vállalkozások létrejöttét, idetelepülését, annak érdekében, hogy minél több fiatal dolgozhasson és családot alapíthasson, Martfűn.

Lakáshelyzet
· A lakhatás színvonalának emelése, az életkörülmények javítása. Az önhibájukon kívül nehéz helyzetbe kerülő gyermekes családok anyagi támogatása.
· Építési telkek biztosításával segíteni kell azokat a vállalkozókat, akik lakásépítéseket kívánnak a településen megvalósítani.

· Az Önkormányzat saját lehetőségeit megvizsgálva további garzonlakások kialakításával bővítse a lakáshoz jutást.
· Első lakáshoz jutó fiatalok támogatása jól működik a városban. Fontos ennek a szolgáltatásnak a megtartása és a támogatás összegének két évenkénti felülvizsgálata.
Oktatás
· Az intézmények Pedagógiai Programjai útmutatást adnak az e területen szükséges legfontosabb feladatok célkitűzéseire.

· Az önkormányzat oktatási koncepciója, az oktatás önkormányzati minőségirányítási programja, a város nevelési-oktatási intézményeinek pedagógiai, valamint minőségirányítási programjai megfelelő útmutatást nyújtanak az e területen jelentkező feladatok megoldására.
Egészségmegőrzés
· Meg kell őrizni az egészségügyi alapellátás jelenlegi színvonalát, nagyobb súlyt kell fektetni az egészségmegőrző felvilágosító, megelőző programokra, szűrővizsgálatokra. 

· Fel kell mérni a fiatalok alkohol, drog stb. veszélyeztetettségi helyzetét, melynek ismeretében intézkedési tervet kell kidolgozni. . 

· Az egészségügyben dolgozók továbbra is vállaljanak szerepet az ifjúság egészségmegőrzésében, felvilágosításában.
Közművelődés
· Az ifjúság érdeklődésének megfelelő klubok, tanfolyamok működéséhez, szervezéséhez megfelelő lehetőséget kell biztosítani a Művelődési Központ és Könyvtár intézményében. 

· Az ismeretterjesztés területén az ifjúság érdeklődésének, problémafelvetésüknek megfelelő előadásokkal segítse a közművelődési intézmény a tájékoztatást. Többféle vetélkedővel, versennyel és kiállításokkal járuljon hozzá az egyéni és kibontakoztatáshoz.
· A közművelődés intézménye segítse elő a fiatalok igényeihez, életkori sajátosságukhoz, sokrétű gondolatiságukhoz igazodó színházi, pódium, komoly- és könnyűzenei programok szervezését, melyek a kultúra alapértékeit hordozzák és egy életre meghatározóak lehetnek számukra.

· Meg kell ismertetni a fiatalokkal a helyi társadalom értékeit, hagyományait (helytörténeti múzeum, hagyományőrző művészeti együttesek, alkotókörök munkája) és az európai kultúrában elfoglalt helyünket. Törekedni kell arra, hogy bevonjuk a fiatalokat az ünnepi lét kultúrájának ápolásába, a városi ünnepi rendezvények programjainak megvalósításába.

· A gyorsan fejlődő informatikai társadalomban való eligazodást, az ifjúság tanulását, szakmai fejlődését segítse a Városi Könyvtár sokrétű és értékes könyvállományával és a folyamatosan bővülő informatikai szolgáltatásokkal.
· Fontos feladat az ifjúság művelődés iránti igényeinek, folyamatainak feltárása, fejlesztése. A szabadidő hasznos eltöltéséhez továbbra is lehetőségek biztosítása művészeti közösségek fenntartásával, szakmai háttér biztosításával. 
· Cél az, hogy az itt felnövekvő nemzedék a kultúrán keresztül is kötődjön városához, a művelődés és szórakozás lehetőségei pedig segítsék felnőtté válását, emberi kiteljesedését.
Sport

· Martfű Város Önkormányzata rendelkezik sportkoncepcióval. Ebben megfogalmazódik, hogy kiemelt figyelmet kell fordítani az ifjúság sportolási lehetőségeinek a biztosítására a meglévő lehetőségek jobb kihasználására.
RÖVID TÁVÚ CÉLOK, FELADATOK
Közösségfejlesztés
Az ifjúságpolitikai koncepcióban foglalt feladatok koordinálásához, szervezéséhez a végrehajtásban való közreműködéshez szükségszerű egy vagy több ifjúsági referens megbízása.
Az ifjúsági referens feladata: 

· Szervezi és elősegíti a településen működő formális és informális ifjúsági szervezetek tevékenységét és koordinálja azokat.

· Elősegíti az Alaptörvényben a gyermekeket és az ifjúságot érintő jogszabályokban rögzített jogok és kötelességek megismertetését és érvényre juttatását.

· Támogatja és elősegíti az ifjúság önszerveződését.

· Kezdeményezi és koordinálja a fenti tevékenységet érintő megyei, regionális, országos és nemzetközi szintű kapcsolatokat.

· Összekötő kapocs az Önkormányzat és az ifjúsági szervezetek között, képviseli mindkettő érdekeit, egyeztet közöttük.
Összegzés

A koncepcióban foglalt feladatok megvalósítása csak a fiatalok aktív közreműködésével érhető el. Szükséges, hogy fiataljaink bekapcsolódjanak a város közéletébe annak érdekében, hogy önmaguk helyzetén javítani tudjanak. Fontos, hogy a ma fiatalságát megtanítsuk a feladatok megoldására, ehhez azonban a képviselő-testület, a bizottságok, a város intézményei összehangolt tevékenysége szükséges. Fontos, hogy az ifjúsági referens olyan személy legyen, akit a fiatalok elfogadnak, megérti és kezelni tudja problémáikat.

Martfű, 2012. június 18.

                                                                                        Martfű Város Önkormányzata
                                                                                                     Képviselő-testülete

